**Jövedéki termékek és magyarázat a jövedéki törvény alapján:**

A jövedéki adóról és a jövedéki termékek forgalmazásának különös szabályairól[1](http://net.jogtar.hu/jr/gen/hjegy_doc.cgi?docid=A0300127.TV#lbj0id73ab)

szóló 2003. évi CXXVII. törvény (Jöt.) 3. § (2) bekezdése alapján)

* az ásványolaj
* az alkoholtermék
* a sör
* a bor
* a pezsgő
* a köztes alkoholtermék
* a dohánygyártmány

Magyarázat a Jöt. alapján:

***Alkoholtermék:***

a)     a 2204, a 2205, a 2206 vámtarifaszámú, 22 térfogatszázaléknál nagyobb alkoholtartalmú,

b)     a 2207 és a 2208 vámtarifaszámú, 1,2 térfogatszázaléknál nagyobb alkoholtartalmú,

c)     a 2207 és 2208 vámtarifaszámú terméket oldott vagy oldatlan állapotban tartalmazó, 1,2 érfogatszázalékot meghaladó alkoholtartalmú, az *a)*és *b)*pontban említett vámtarifaszámok alá nem tartozó terméket kell érteni.

***Köztes alkoholtermékek:***

*a)*a habzó köztes alkoholtermék, és

*b)*a nem habzó köztes alkoholtermék.

***Habzó köztes alkoholtermék*:** a nem dróttal vagy szalaggal rögzített, nem gomba formájú dugóval lezárt, 20 °C-on oldott állapotban jelen lévő, szén-dioxid által előidézett 3 bar vagy annál nagyobb túlnyomású olyan ital, amely - a sör, a bor és a pezsgő kivételével - a 2204, 2205 és 2206 vámtarifaszám alá tartozik, amennyiben tényleges alkoholtartalma 1,2 térfogatszázaléknál több, de legfeljebb 22 térfogatszázalék.

***Nem habzó köztes alkoholtermék*:** - a sör, a bor, a pezsgő és a habzó köztes alkoholtermék kivételével - a 2204, 2205 és 2206 vámtarifaszám alá tartozó termék, amennyiben tényleges alkoholtartalma 1,2 térfogatszázaléknál több, de legfeljebb 22 térfogatszázalék.

**Segédlet a nyomtatvány kitöltéséhez:**

A kereskedelemről szóló 2005. évi CLXIV. törvény (Kertv.) értelmében:

**A folytatni kívánt kereskedelmi tevékenység formái:**

***Bevásárlóközpontban folytatott kereskedelmi tevékenység:*** olyan komplex kialakítású, vegyes rendeltetésű épület üzemeltetése illetve itt folytatott kereskedelmi tevékenység, amelyben állandó jelleggel több kereskedő folytat túlnyomórészt üzletekben különböző típusú kereskedelmi tevékenységet, és ahol emellett jellemzően a szabadidő eltöltésével összefüggő szolgáltatási tevékenységet is folytatnak.

***Csomagküldő kereskedelem:*** az a kereskedelmi tevékenység, amelynek során a kereskedő a termék jellemzőit és árát feltüntető, ezáltal a vásárló számára az áru megvételére vonatkozó ügyleti döntés meghozatalát lehetővé tevő kereskedelmi kommunikációt bocsátja a vásárló rendelkezésére, és az ilyen kereskedelmi kommunikáció alapján megrendelt terméket szállítja (szállíttatja) a megjelölt címre. Csomagküldő kereskedelem tevékenységi formába tartozik a webáruház keretei között történő értékesítés is.

***Közlekedési eszközön folytatott értékesítés***: vasúti étkezőkocsiban és büfében, autóbuszjáraton, személyhajó éttermében és büféjében, valamint polgári repülőgépjáraton végzett kiskereskedelmi tevékenység.

***Közvetlen értékesítés:*** kiskereskedelmi tevékenység keretében termék forgalmazása közvetlenül az előállítás helyén.

***Mozgóbolt útján folytatott kereskedelmi tevékenység:*** kiskereskedelmi tevékenység folytatására kialakított járműben, illetve járműre szerelt vagy általa vontatott eszközben folytatott kereskedelmi tevékenység, mely vonatkozásában útvonal jegyzék megadása szükséges.

***Üzletben folytatott kereskedelmi tevékenység:*** kereskedelmi tevékenység folytatása céljából létesített vagy használt épületben, illetve önálló rendeltetési egységet képező épületrészben, helyiségben, ideértve az elsődlegesen raktározás, tárolás célját szolgáló olyan épületben vagy épületrészben folytatott kereskedelmi tevékenység.

***Üzleten kívüli kereskedelem:*** a kereskedő vagy a nevében, illetve javára eljáró személy által a termék forgalmazása céljából a vásárlónak - annak kifejezett kérése nélkül - a lakásán, munkahelyén vagy más tartózkodási helyén való felkeresésével vagy az e célból szervezett utazás vagy rendezvény alkalmával folytatott kiskereskedelmi tevékenység.

***Piacon folytatott kereskedelmi tevékenység:***olyan épületben, épületegyüttesben vagy területen folytatott kereskedelmi tevékenység, ahol állandó vagy rendszeres jelleggel többen általában napi, esetenként heti rendszerességgel folytatnak kiskereskedelmi tevékenységet.

***Vásáron folytatott kereskedelmi tevékenység:*** olyan épületben, épületegyüttesben vagy területen, folytatott kereskedelmi tevékenység, ahol rendszerint többen folytatnak idényjellegű vagy meghatározott eseményekhez, naptári napokhoz kötődő eseti jellegű kiskereskedelmi tevékenységet.

**A kereskedelmi tevékenység jellege:**

***Kereskedelmi ügynöki tevékenység:*** olyan tevékenység, amelynek keretében a kereskedő más javára termékek, szolgáltatások eladására vagy vételére tárgyalásokat folytat, és azokra megbízás alapján szerződést köt.

***Kiskereskedelmi tevékenység:*** üzletszerű gazdasági tevékenység keretében termékek forgalmazása, vagyoni értékű jog értékesítése és az ezzel közvetlenül összefüggő szolgáltatások nyújtása a végső felhasználó részére, ideértve a vendéglátást is.

***Nagykereskedelmi tevékenység:*** üzletszerű gazdasági tevékenység keretében termékek átalakítás (feldolgozás) nélküli továbbforgalmazása és az ezzel közvetlenül összefüggő raktározási, szállítási és egyéb kapcsolódó szolgáltatások nyújtása kereskedő, feldolgozó részére, ideértve a nagybani piaci tevékenységet, valamint a felvásárló tevékenységet is.

***Vendéglátás:*** kész- vagy helyben készített ételek, italok jellemzően helyben fogyasztás céljából történő forgalmazása, ideértve az azzal összefüggő szórakoztató és egyéb szolgáltató tevékenységet is.